**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL PRITARIMO KLAIPĖDOS RAJONO SAVIVALDYBĖS BENDRO NAUDOJIMO TERITORIJOSE ESANČIŲ DAUGIABUČIŲ SUSISIEKIMO KOMUNIKACIJŲ STATYBOS IR KAPITALINIO REMONTO PROJEKTŲ FINANSAVIMO SUTARČIŲ PASIRAŠYMUI**

2020 m. sausio 23 d. Nr. T11-
Gargždai

 Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Klaipėdos rajono savivaldybės bendro naudojimo teritorijose esančių daugiabučių kiemų susisiekimo komunikacijų ir jų inžinerinių tinklų statybos, rekonstravimo ir kapitalinio remonto, dalyvaujant fiziniams ir juridiniams asmenims, tvarkos aprašo, patvirtinto Klaipėdos rajono savivaldybės tarybos 2016 m. birželio 30 d. sprendimu Nr. T11-258 „Dėl Klaipėdos rajono savivaldybės bendro naudojimo teritorijose esančių daugiabučių kiemų susisiekimo komunikacijų ir jų inžinerinių tinklų statybos, rekonstravimo ir kapitalinio remonto, dalyvaujant fiziniams ir juridiniams asmenims, tvarkos aprašo patvirtinimo“, 14, 15 ir 16 punktais ir atsižvelgdama į Klaipėdos rajono savivaldybės administracijos direktoriaus 2019 m. lapkričio 25 d. įsakymu Nr. (5.1.1) AV-2494 sudarytos darbo grupės 2019 m. gruodžio 6 d. protokolo Nr. A6-4 nutarimus, n u s p r e n d ž i a:

1. Pripažinti fizinių ar juridinių asmenų, pageidaujančių skirti lėšų Klaipėdos rajono savivaldybės bendro naudojimo teritorijose esančių daugiabučių susisiekimo ir komunikacijų statybai ir kapitaliniam remontui, pateiktus pasiūlymus tinkamais įgyvendinti ir pritarti pasiūlymų teikėjų projektų finansavimo sutarčių su Klaipėdos rajono savivaldybe pasirašymui:
	1. DNSB „Šilas“ paraišką įrengti daugiabučio namo Dariaus ir Girėno g. 13, Gargždai kieme papildomas automobilių stovėjimo aikšteles. Planuojama projekto vertė 20000,00 Eur (dvidešimt tūkstančių eurų). Projekto įgyvendinimui skirti Klaipėdos rajono savivaldybės biudžeto lėšų 10000,00 Eur (dešimt tūkstančių eurų).
	2. DNSB „Bonė“ paraišką atlikti renovuoto daugiabučio namo Klaipėdos g. 19, Kretingalėje kiemo važiuojamosios dalies ir lietaus nuotėkų remonto darbus. Planuojama projekto vertė 18680 Eur (aštuoniolika tūkstančių šeši šimtai aštuoniasdešimt eurų). Projekto įgyvendinimui skirti Klaipėdos rajono savivaldybės biudžeto lėšų 13076 Eur (trylika tūkstančių septyniasdešimt šeši eurai).
	3. DNSB „Guoba“ paraišką atlikti daugiabučio namo Vasario 16-osios g. 42, Gargždai aikštelės remonto darbus. Planuojama projekto vertė 21162,13 Eur (dvidešimt vienas tūkstantis vienas šimtas šešiasdešimt du eurai 13 centų). Projekto įgyvendinimui skirti Klaipėdos rajono savivaldybės biudžeto lėšų 10581,06 Eur (dešimt tūkstančių penki šeši aštuoniasdešimt vienas euras 6 centai).
2. Įpareigoti Klaipėdos rajono savivaldybės administracijos direktorių pasirašyti su pasiūlymų tiekėjais, išvardintais šio sprendimo 1 punkte, infrastruktūros įrengimo ir finansavimo sutartis.

 Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA A. Bogdanovas

PARENGĖ R.Sarulienė

SUDERINTA**:V**. Jasas, R. Kučinskaitė, D. Beliokaitė, A. Ronkus,R. Zubienė, I. Gailiuvienė, B. Markauskas

KLAIPĖDOS RAJONO SAVIVALDYBĖS ADMINISTRACIJA

AIŠKINAMASIS RAŠTAS

2020 m. sausio 23 d.

Gargždai

DĖL PRITARIMO KLAIPĖDOS RAJONO SAVIVALDYBĖS BENDRO NAUDOJIMO TERITORIJOSE ESANČIŲ DAUGIABUČIŲ SUSISIEKIMO KOMUNIKACIJŲ STATYBOS IR KAPITALINIO REMONTO PROJEKTŲ FINANSAVIMO SUTARČIŲ PASIRAŠYMUI

1. Parengto projekto tikslai ir uždaviniai:

*Privačių investuotojų pritraukimas vykdant daugiabučių kiemų susisiekimo komunikacijų statybos ir kapitalinio remonto darbus.*

2. Projekto rengimo priežastys. Kuo vadovaujantis parengtas sprendimo projektas:

*Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Klaipėdos rajono savivaldybės tarybos 2016-06-30 sprendimu Nr. T11-258, Klaipėdos rajono savivaldybės administracijos direktoriaus 2019-11-25 įsakymu Nr. (5.1.1) AV-2494 sudarytos darbo grupės 2019 m. gruodžio 6 d. protokolo Nr. A6-4 nutarimais.*

3. Kokių pozityvių rezultatų yra laukiama:

*Pagerės žmonių gyvenimo kokybė*.

4. Galimos teigiamos ir neigiamos pasekmės priėmus siūlymą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

*Išspręstas lengvųjų automobilių parkavimo klausimas, sprendinių užbaigtumas, darbai atlikti ne tik Savivaldybės biudžeto, bet ir gyventojų pinigais.*

5. Kokie šios srities teisės aktai galioja ir kokius galiojančius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

*Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalis, Klaipėdos rajono savivaldybės tarybos 2016-06-30 sprendimas Nr. T11-258.*

6. Projekto rengimo metu gauti specialistų vertinimai ir išvados. Ekonominiai paskaičiavimai:

*Nėra.*

7. Sprendimo įgyvendinimui reikalingos lėšos:

*Klaipėdos rajono savivaldybės biudžeto lėšų 33657,06 Eur (trisdešimt trys tūkstančiai šeši šimtai penkiasdešimt septyni eurai 6 centai).* ***Galutinės sumos bus žinomos po viešųjų pirkimų darbams nupirkti procedūros.***

 8. Kiti, autoriaus nuomone, reikalingi pagrindimai ir paaiškinimai:

*Tai investicija į Klaipėdos raj. sav. gyventojų gerovę ir saugumą.*

9. Tarybos sprendimą pateikti: Klaipėdos rajono savivaldybės administracijos statybos ir kelių priežiūros skyriui.

Statybos ir kelių priežiūros skyriaus vedėjas Algirdas Ronkus

R. Sarulienė, tel.(8 46) 47 20 21, el. p. ruta.saruliene@klaipedos-r.lt